Tämän jälkeen Herra valitsi vielä seitsemänkymmentäkaksi opetuslasta
ja lähetti heidät kaksittain edellään jokaiseen kaupunkiin ja kylään, -
johon hän aikoi itse mennä.
Hän sanoi heille: "Satoa on paljon, mutta sadonkorjaajia vähän.
Pyytäkää siis herraa, jolle sato kuuluu, lähettämään väkeä elonkorjuuseen.
"Menkää, minä lähetän teidät kuin lampaat susien keskelle.
Älkää ottako mukaanne rahakukkaroa, älkää laukkua älkääkä jalkineita.
Älkää matkan varrella pysähtykö tervehtimään ketään.
Ja kun tulette johonkin taloon, sanokaa ensiksi: 'Rauha tälle kodille.'
Jos siellä on joku, joka on rauhan arvoinen, -
hän saa teidän toivottamanne rauhan. Ellei ole, toivotuksenne palaa teille.
Jääkää siihen taloon ja syökää ja juokaa mitä teille tarjotaan, -
sillä työmies on palkkansa ansainnut. Älkää siirtykö talosta toiseen.
"Kun tulette kaupunkiin ja teidät otetaan siellä vastaan, -
syökää mitä teille tarjotaan, -
parantakaa kaupungin sairaat ja kertokaa kaikille: -
'Jumalan valtakunta on tullut teitä lähelle.'
Mutta jos teitä johonkin kaupunkiin tultuanne ei oteta vastaan, -
menkää sen kaduille ja julistakaa: -
'Me pyyhimme pois pölynkin, joka teidän kaupungistanne -
on jalkoihimme tarttunut -- pitäkää hyvänänne! Mutta tietäkää, -
että Jumalan valtakunta on tullut lähelle!' Minä sanon teille: -
Sodomakin pääsee tuomiopäivänä vähemmällä kuin sellainen kaupunki.
"Voi sinua, Korasin! Voi sinua, Betsaida!
Jos teidän kaduillanne tehdyt voimateot olisi tehty Tyroksessa -
tai Sidonissa, niiden asukkaat olisivat jo aikoja sitten verhoutuneet säkkiin, -
istuneet tuhkassa ja katuneet.
Tuomiopäivänä Tyros ja Sidon pääsevätkin vähemmällä kuin te.
Entä sinä, Kapernaum, korotetaanko sinut muka taivaaseen?
Alas sinut syöstään, alas tuonelaan saakka!
"Joka kuulee teitä, kuulee minua, ja joka hylkää teidät, hylkää minut.
Mutta joka hylkää minut, hylkää sen, joka on minut lähettänyt."
Ne seitsemänkymmentäkaksi opetuslasta palasivat iloisina ja -
sanoivat: "Herra, pahat hengetkin tottelevat meitä, -
kun käskemme niitä sinun nimessäsi." Jeesus sanoi heille: -
"Minä näin, kuinka Saatana sinkoutui taivaasta kuin salama.
Niin, minä olen antanut teille vallan: te voitte polkea käärmeitä ja -
skorpioneja ja kaikkea vihollisen voimaa, eikä se vahingoita teitä.
Mutta älkää siitä iloitko, että henget teitä tottelevat.
Iloitkaa siitä, että teidän nimenne on merkitty taivaan kirjaan."
Silloin Pyhä Henki täytti Jeesuksen riemulla, ja hän sanoi: -
"Minä ylistän sinua, Isä, taivaan ja maan Herra, -
siitä, että olet salannut tämän järkeviltä ja viisailta -
mutta olet ilmoittanut sen lapsenmielisille.
Näin sinä, Isä, olet hyväksi nähnyt.
"Kaiken on Isäni antanut minun haltuuni.
Ei kukaan muu kuin Isä tiedä, kuka Poika on. Eikä sitä, kuka Isä on, -
tiedä kukaan muu kuin Poika ja se, jolle Poika tahtoo hänet ilmoittaa."
Jeesus kääntyi opetuslastensa puoleen ja sanoi heille erikseen: -
"Autuaat ne silmät, jotka näkevät sen, mitä te näette!
Minä sanon teille: monet profeetat ja kuninkaat ovat halunneet nähdä sen, -
mitä te näette, eivätkä ole nähneet, -
ja kuulla sen, mitä te kuulette, eivätkä ole kuulleet."